
GOBIERNO Dl MIKE EMAN NO A PAGA E 

GASTO NAN Dl GAS 


No ta desconoci cu e Gobierno anterior a laga un debe astronomico 
atras pa nos pais pero riba dje ta laga cuentanan grandi sin paga 
tambe. Pa motibonan desconoci Gobierno di AVP no a paga e 
cuentanan di gas pa e “candela eterno” y Gabinete Wever-Croes 
a wordo confronta cu un recibo di 12,830 florin cu ta habri desde 
2014, 

Mientras tanto Arugas a cera e conexion te ora e cuenta ta paga, 
Luna pasa, Prome Minister Evelyn Wever-Croes a dicidi di paga 
e cuenta atrasa mirando cu e Gobierno aki ta cumpliendo cu tur 
cuenta atrasa, y mayoria ta cuentanan di Gobierno anterior 

Prome Minister ta enfatisa cu ta dificil pa paga e cuentanan 
atrasa aki di e Gobierno anterior pasobra e gastonan no tabata 
presupuesta. Smembargo mester a paga e cuenta y Conseho 
di Minister a sostene e decision aki. Pero Gobierno a pone un 
condicion, Prome Minister a indica. E condicion ta cu e fundacion 
encarga cu e plaza mester paga gastonan di gas pa e “candela 
eterno” den futuro. 

“Nos pais ta enfrentando retonan grandi, y e cuentanan atrasa 
cu Gobierno anterior deiiberadamente a keda sin paga, ta haci 
e retonan cada biaha mas grandL Nos ta un Gobierno cu ta 
carga nos responsabilidad y paga e cuentanan aki, Sinembargo 
pa futuro si nos no por sigui carga e gastonan aki y esey mi a 
informa sra. Wever di e fundacion", Prome Minister a enfatisa. 




V-«« 

GABINETE WEVER-CROES A PAGA MAS Dl 12 MIL FLORIN 
NA CUENTA ATRASA PA E “CANDELA ETERNO” 

Prome Minister Evelyn Wever-Croes 


GOBIERNO Dl ARUBA TA MANDA PALABRANAN 
Dl CONVIVENCIA PA HULANDA CU E ACTO 

LAMENTABEL CU A TUMA LUGA 


Dialuna mainta a tuma luga un atake hopi tnsto na Hulanda unda 
cu a laga varios herido y morto atras, Prome Minister Evelyn 
Wever-Croes, mesora despues cu e noticia jamentabel aki a 
wordo conoci, a contact Premier Rutte y Secretario di Estado seftor 
Knops pa asina expresa, den nomber di Aruba, sentimentonan di 
convivencia pa nos mmannan di Hulanda, 

Durante di su discurso na e acto protocolar di celebracion di 
Himno y Bandera dialuna mainta, Prome Minister a para keto y a 


menciona e echo aki y a bisa lo siguiente: 

l Awe mainta a tuma luga un atake na Hulanda cu aparentemente 
ta teroristico, Varios herido y tambe aigun morto a cay, Lin noticia 
cu a shock nos, no solamente pasobra vartos di nos tin yiunan 
kendenan ta biba na Hulanda y tur conoce hopi hende kende ta 
biba eynan, pero principalmente pasobra Hulanda ta un pais hopi 
pacifico y toch algo asina ta pasa. Esaki ta mas motibo pa nos 
aprecia nos libertad y lucha pa conserv'e”. 


GOBIERNO Dl ARUBA TA 
MANDA PALABRANAN Dl 
CONVIVENCIA PA HULANDA 
CU E ACTO LAMENTABEL 
CU ATUMA LUGA 



Gobierno di Aruba: 


GOBIERNO MERICANO TA FELICITA ARUBA CU 

NOS DIA NACIONAL 


Dialuna 18 di maart, Gobierno Mericano a felicita 
Aruba cu celebracion di nos Himno y Bandera, 
Secretario di Estado Michael R. Pornpeo, na 
Washington, DC, den nomber di Gobierno Mericano, 
a desea pueblo di Aruba tur bon deseo mientras nos 
ta conmemora nos dia NacionaL 

Den e felicitacion ta expresa cu Gobierno Mericano 
ta balora entre otro, e laso y e intercambionan fuerte 
cu tin entre e dos paisnan y ta desea pa continua 
colaboracion cu ta existi entre ambos pais riba e 
tereno di energia renobabel y entrepreneurship 1 . 
Tambe e Gobierno Mericano ta balora e 
cooperacion estrecho cu cuerpo policial pa combati 
organisacionnan criminal den region. Merca ta baiora 
e amistad largo entre e dos paisnan y ta desea 
Aruba un Feliz dia di Himno y Bandera. 



Aruba National Day 


Press Statement 

Michael R. Pornpeo 
Secrclii ryr of State 

Washington, DC 
March l«, 


On fcehalf of the Govemmefit cf the Uniled States, I offer my best wishes to The people of Aruba as you commemorale yovr N ational [>#y 
on March IS. 

The Dmlec States values the sire,".g Ires and deohanges between our nations We look forward to ttrpaftding travEl betwBeni our two 
counlries antf conlinuing our collaboration i n renewable energy and entrepreneursh p. We ve lue the close craperalron with Arubarv law 
enforcemenl agendc-s in coisibatting transnal innal c rim nal organisations and counlermg regional nstah lily. Theae afForts halp keep 
bolh Aruba and the United States safø. 

i he United States values our Jongslanding friendship and wishes you a happy National Day celebration. 

DNM A PARTICIPA NA ARUBA DOET 2019 NA 

DIFERENTE LOCALIDAD 


Tur arta Directie Natuur en 
Milieu ta aporta na Aruba Doet 
y otro eventonan voiuntario. 
Riba e prome dia di Aruba 
DOET 2019, a parti DNM su 
team den diferente grupo pa 
yuda cu trabounan chikito na 
diferente caminda. 

E arta aki un grupo a bay 
Stichting Funart pa traha 
diferente bakinan di mata pa 
embeyece e luga, ademas 
di esakt e grupo a haci 
teambuiiding na un manera 
creativo y constructivo. 

Otro grupo a bay Abraham de 
Veer School pa e di dos arta 
pa tint glasnan pa yuda tene e 
kfasnan fresco. 

Un grupo a bay yuda e grupo 
di grandinan di Cuarson 
Contento situa na Savaneta. 
Nan a hiba e grupo come na 
un restaurant, aki e team di 
DNM a sirbi e cumindanan y 
co’i bebe, yuda e grandinan 
cana den area di naturalesa 
di e lugar y entretene nan. 
E grandinan a keda masha 
contento cu e ayudo y caranan 
fefiz di nos Team. 


Gobierno Di Aruba 

Trectendo 
informacion 
corecto 
y berdad! 

KfoMJNE 


STA. ANNA SCHOOL A INVITA DIRECTIE NATUUR 
EN MILIEU Y STIMARUBA PA HACI PRESENTACION 


En conexion cu celebracion di 
dia 18 di maart, dia di nos hirnno 
y bandera, Sta. Anna school a 
invita DNM y Stimaruba pa haci 
presentacion. E presentacion a 
trata e topico di e importancia di 
e preservacion di e salifianan 
Bubali Pias y Spaans Lagoen, 
e flora y fauna cu ta presente 
na e sitio y con nos por yuda 
pa tene e lugaman aki bunita 
y limpi. 

E muehanan tawata hopi 
interesa den e sorto di 
mata(nan) cu ta crece den 
Bubaii Pias y Spaans Lagoen. 
Den e areanan aki tin entre 
otro Lisdode, Jantje Zwemt, 
Mangelnan, Taya y tambe 
yerbanan. 

E muehanan a keda encanta 
di siha di nos bestianan cu 
ta bishita y crece na e sitio. 
Manera cantidad grandi di 
parhanan, yuwana, lagadishi, 
spihti'cabrito (cabay awa) t 
barbuletnan, pisca, cocolishi, 
cangrew asina por menetona 
cantidad, 

Stimaruba a presenta fotonan 
di antes tuma na e sitio, un 
comparacion bunita pa mira. 
Bubali plas por ehempel 
a crece inereibeimente y 
muehanan ta asombra di su 
magnitude. Spaans Lagoen 
tin status di proteccion y ta 
bou maneho di Parke National 
Arikok caminda hende ta bay 



pa relaha y admira naturaiesa 
y no ta lugar pa haci desordo 
of haci deporte. 

DNM su representante a haya 
oportunidaddi papia di etrabou 
cu nanta haci pa preservacion, 
conta di e bestianan y matanan 
cu ta protehL Tambe a bolbe 
ripiti e importancia di e cuido di 
nos medio ambiente. 

Den efoto por mira e muehanan 
di Sta. Anna School cu cara 
contento, otro hopi concentra 
ta scucha di Sra. Olinda 
Rasmijn di Stimaruba, DNM 
lo keda bishita nos scolnan cu 
mas informacion relaciona na 
nos recursonan natural. 

Minister Glenbert Croes ta anuncia: 

FORMACION SOCIAL (SVT) AWOR CU UN 
TRAYECTO COMPLETO PA NOS HOBENNAN 


Aruba ta pasando den momentonan 
sumamente dificil, p'e abuso financiero 
di e Gcbierno anterior, y e negligencia 
social di Gabinete Mike Eman. E sector 
mas vulnerabel socialmente ta e.ø. nos 
hobennan cu ta bandonando scol y cu no 
ta terminando un scol secundario. Pa e 
motibo aki nan no por fiaya un trabou cu 
por sustentanan. E consecuencia di esaki 
ta cu hopi ta coy e mal rumbo. 

Considerando tur esaki y pa bienestar 
di nos hobennan, Gabinete Wever 
Croes a dicidi di continua cu Formacion 
Social, Sociale Vormingstraject, pero 
extendiendo y expandiendo e trayecto 
aki cu oportunidad real y berdaderø, pa e 
mucha homber di entre 18 cu 24 ana, cu 
no a caba un scol secundario. 

E prome afia e hoben lo pasa e trayecto 
di Formacion Social cu ta concentra riba 
su formacion personal. Antes tabata e 
caso cu e trayecto aki tabatin duracion di 
un aha so. Consecuentemente e hoben 
tabata cay den bashi na final di e ana, 
sin por a haya un trabou despues, cu tur 
su consecuencianan. Pues e trayecto di 
Formacion Social no tabata logra su meta 
completo. 

Minister Glenbert Croes su vision pa cu 
Formacion Social ta bay mas leu. Awor ta 
brinda e hoben e oportunidad, pa despues 
di e trayecto di Formacion Social, bin na 
remarcapa uncareradenArumil brindando 
e hoben e oportunidad di un contracto di 4 
afia.. Si despues di e 4 ananan, e hoben 
no kier continua cu un carera den Marina 
Real, Gobiemo di Aruba ta compromete 
su mes di duna e hobennan aki un 
oportunidad di trabou sea den CEA, KIA, 
KPA, GNC> Brandweer, AAA S APA of otro 
instancianan, caminda cu nan por aplica 


locLial nan a sifta den Formacion Social y Pa mas information por acudi na e pagina 
AruMil na servicio y seguridad di nos Pais. di facebook Formacion Social -SVT. 


Diahuebs proxlmo tin un programa special 
na Tele Aruba cu ta duna information 
extenso di e trayecto di Formacion Social, 


Gabinete Wever Croes ta comprometi cu 
Aruba. 

DIA MUNDIAL Dl TRABOU SOCIAL 2019 


Dia Mundial di Trabou Soda! e aha aki ta promove e 
importancia di reladonnan humano. 

Awe ta e dia clave di aha pa tur persona cu ta labora 
riba tereno social specialmente esunnan na Aruba, uni 
pa celebra e iogronan den nan profesion y asina hiba 
e mensahe na e comunidad di Aruba y na Gobierno di 
Aruba, pa crea conscientisacion di nan aportacion na e 
trabou social y e necesidad pa mas accion. 

Tur trahado riba tereno social ta crea igual. Tur trahado 
riba tereno social ta crea diferente. Hunto, e diferencianan 
ta forma un harmonia cu un melodia bon orkesta. E 
bunitesa ta den e harmonia! 


L 



JEike u Sk 


i di k o o k 


a £ e nos pagina, ai ace 

Glenbert F, Groes Minister 
di Asuntonan Social y Labor 




SOQAAL CRISISPLAN 


Gobierno Di Aruba 


DCIALY LABOR TA PRESENTA 

RAPORTAHE CRISISPLAN SOCIAL 


7.45 PM 


19 Dl MAART 7.45PM 

HELICOPTER TA NA ARUBA! 


Gobierno a prim i nti y a cumpii 


Den careda di 3'or diasabra 
atardi helicopter pa cuerpo 
policial Arnba a yega na su 
post na Kazerne di Bombero 
na Tanki Flip. 

Abordo di e helicopter ta bata 
Prome Minister di Aruba Sra. 
Evelyn Wever Croes y Minister 
di Husticia mr. Andin Sikker. 
Despues cu diabierna atardi 
a firma un Memorandum 
of Understanding cu e 
compania Sadi di Colombia 
pa cu e helicopter, diasabra e 
helicopter a yega Aruba. 

Prensa tur a bini hunto na 
kazerne di Bombero pa 
asina capta e momento di 
su aterisahe. Prome cu e 
helicopter a baha el a dal un 
buelta rond di e posty despues 
ta haci su aterisahe. Minister 
di Husticia mr. Andin Bikker 
despues di a baha for di e 
helicopter a papia cu prensa 
unda el a splica cu e intencion 
tabata pa e helicopter yega 
Aruba diabierna atardi, pero 
debi na e situacion entre 
frontera Aruba y Venezuela e 
helicopter a keda un dia mas 
na Rtohacha Colombia. 

Diasabra si tur cos a keda da 
y pa 1 'or el a baha na General 
Aviation pa despues e 
mandatarionan yega abordo 
di e helicopter na kazerne 
di Brandweer pa e vuelo 
inaugurai. (Jn helicopter bon 
ekipa pa yuda den cualkier 
caso di emergencia unda 
auto no por yega pero tambe 


yuda den mantene Aruba su 
frontera bon vigiia. 

Segun Minister Bikker den 
siman cu ta bin lo bay caba 
cu tur detaye pero te awor tur 
tramite pa tin un helicopter 
na Aruba ta bayendo bon. Pa 
loke ta e vuelo for di Genera! 
Aviation pa Kazerne na Tanki 
Flip e tabata un vuelo hopi 
smooth segun Minister Bikker 

Manera e mandatario a 
priminti y esey el a cumpii pa 
prome cu 18 di maart lo trece 
un helicopter pa siguridad 
di e pueblo y proteccion di 
Aruba su frontera. Gabinete 
Wever Croes a cumpii y 
un pabien na tanto cuerpo 
policial como pueblo di 
Aruba cu e helicopter. Prome 
Minister Sra. Evelyn Wever 
Croes tambe tabata abordo 
di e helicopter y a bisa cu e 
fa hopi contento y ta feiicita 
Minister di Husticia, pueblo di 
Aruba cu e logro aki. 

Cu binida di e helicopter 
ta un promesa cu a haci 
pasobra a bisa kico ta bay 
haci y awor ta hadendo kico 
a bisa. E helicopter ta bay 
yuda den siguridad y esey 
ta un prioridad segun Prome 
Minister Eveiyn Wever Croes. 

Riba combinadon di foto 
por mira yegada y tambe 
momento cu Minister di 
Husticia mr. Andin Bikker ta 
pone e sficker/bandera di 
Aruba riba e helicopter. 

MINISTER SR. ANDIN BIKKER A RECONOCE E 

MIGRATIEAMBTENAREN ARI BA 

DIA Dl IMIGRACION 


Minister Sr. Andin Bikker a 
expresa kico e 50 afianan 
aki a significa pa gøbiemo pa 
loke ta trata un departamento 
asina importante manera loke 
ta migracion, e promenan cu ta 
atende nos bishitantenan. 

E mandatark) a bisa di ta hopi 
contento y agradecido, riba e 
dia di celebracion di 50 aha, 
mirando tambe cu menos cu 
un ana pasa a dicidi di oficialisa 
e dia aki "Dia di imigracion" 
pa medio di un desicion cu a 
tuma den conseho di minister 
y ela bisa tambe cu lo sigui 
profundssa riba e desicion aki. 
E departamento di migracion a 
nace for di KPA riba un 19 di 
maart y awor aki ta cumpliendo 
50 aHa. 

Segun e mandatario loke ta 
hopi importante e afta aki cu 
ta celebra 50 ana ta cu, aparte 
di ta un fecha memorabel, ta 
bay over na e ultimo pasonan 
pa formalisa e organisacion cu 
ta bay bira e formalisacion di 
migracion Aruba cu tambe ta 
trahando cu hopi empefio ariba 
e diferente rechtsposities of 
bevorderingen cu pa un of otro 
motibo no a encamina y cu e 
organo ta trahando pa caba di 
formalisa nan. 

Lo haci esey tambe ora cu e 
dients nobo aki caba di wordo 
formalisa, Migracion Aruba, 
eynan tambe ta den cterto 
forma sigura e informatieplan 
cu tur persona cu sinti nan mes 
comodo cu nan perspectivanan 
di carriere y tambe loke ta 
trata nan crecemento di 
salario y asina reconoce e 
hecho, con hopi aprecio tin pa 
cada un persona cu ta labora 
diariamente oranan largo y 
manera cu a wordo bisa, pa ta e 
prome persona, e prome cara, 
cu un turista, di cuai e industria 
cu nos pais basicamente ta 
sostene ariba dje, ta topa ora 
cu nan yega nos pais. 


Sr And in Bikker a menciona cu 
seguramente tin hopi retonan 
nos dilanti, pero e como 
minister ta un persona di 
echonan, e no ta papia hopi, e 
ta wak y percura pa den e caso 
aki pa loke ta trata Migracion 
Aruba. tin material di trabou 
adecua pa e rechtspositie 
regeling y formatie besluit y 
e cooperacion di entre otro e 
sindicatonan pa por formaltsa 
esaki den e ana 50 di existenda 
di e dia di celebracion di 
rnigratieambtenaar 

Minister ta sumamente 
contento cu tur e persona nan 
cu a wordo reconoci pa nan 
aha nan di servicio awe cu un 
plakaat special y riba e dia aki 
e ta felicita un bes mas cada 
un di e mtgratieambtenaren pa 
cu e dia aki y pa e aha aki nos 
dilanti por caba di formalisa 
e organisacion di migracion 
Aruba. 

Minister di Ensenansa, Ciencia y Desaroyo Sostenibel 


EXPOSICION Dl ILUSTRACION Dl ARTISTA 

VANESSA PAULINA 



Diahuebs awor, dia 21 di maarl Vanessa Paulina ta conta storia 
pa mucha y e ta conta algo di su ifustracionnan, Tur mucha ta 
bon bini na biblioteca San Nicolas, dept Hubenil. di 3or pa 4or. 
Pa tur mucha presente lo tin un ehemplar di e buki Amigonan tur 
caminda'. 


Biblioteca hubenil San Nicotas ta orguyoso di por presenta 
Elustracionnan di artista local Vanessa Paulina. Vanessa Paulina 



ta un artista di San Nicolas y cu mucho gusto ta usa su talento pa 
pinta, dibuha y crea imahen bunita pa buki di mucha. 

Por wak e exposEcion aki na di dos piso den Dept. Hubenil tur 
dia di siman pero otro siman diahuebs Vanessa Paulina lo tey 
personalmente pa guia un actividad di mucha 3or pa 4or y pa 
contesta cualkier pregunta hba su obranan. 


BIBLIOTECA SAN NICOLAS CERA DIARANSON MERDIA 


Diaranson dia 20 di rnaart, bfblioteca San Nicolas ta cera for di 
12or Esaki en conexion cu e organisacion di un actividad priva, 
Biblioteca ta habri di Sor pa 12or y despues dEahuebs atrobe pa 


sirbi pueblo. Ta pidi disculpa pa e inconvenEencia aki. Biblioteca 
na Playa ta habri diaranson di 8or pa 5or dE atardi. 

OPEN HOUSE NA BIBLIOTECA SAN NICOLAS 


Biblioteca San Nicolas ta celebra reapertura di su edificio renoba 
cu un Open House pa publico, diahuebs dia 21 di maart henter 
dia. Riba e dia aki por pasa biblioteca di San Nicolas libremente 
pa conoce e coleccion, servicio, conoce persona! y admira e 
murals bunita riba e edificio. 

Biblioteca ta habri pa comunidad di San Nicolas, Savaneta y 
becindario. Esaki diariamente di 8or pa 5or y dos dia den siman 
te 7or di anochi. 

Gerente di Biblioteca Nacional Aruba ta spera cu tur miembro y 
bishitante ta haci uso di e oportunidad aki pa bishita biblioteca di 
comunidad y lo keda haci uso di e servicio pa comunidad. 

http://www.bibliotecanacionaLaw/pages/open-house-biblEoteca- 

san-nicolas/ 





2019 


ANA Dl FAMIAY 
CUIDO DI MUCHANAN. 


Prioridad pa 
Gobierno di Aruba 
ta pa haci central 
e cuido y desaroyo di 

nos muchanan na 

scol! . 

"Mi tin fe y confiansa cu e siman aki lo ta aun mas exitoso, 
cu logronan importante den bienestar di nos pais". 

Prome Minister Evelyn Wever-Croes 


Siman pasa mi a atende e di 63 confereneia di “Status of Women” 
na Nacionnan Uni, Na mundo actualmente tin 10 President y 10 
Minister President femenino y Aruba ta un di nan. Mi a hiba 
discurso na Nacionnan Uni y a trece padilanti locual Aruba ta 
haciendo pa duna hende muhe y mucha muhenan mas oportunidad. 
Tambe mi a hiba palabra du rante e confereneia tocante trafico 
di hende, di cual 71% di e victimanan ta hende muhe y mucha 
muhe, y den nomber di Aruba mi a condena e crimen aki, 

Dialuna ultimo a firma un MOU entre IPAy Steinhardt New York 
University cu ta permiti nos studiantenan haci nan buitenlandse 
stage’ eynan, y cu ta brinda oportunidadnan pa sigui desaroya 
y motiva nos docentenan. 

Minister di Finansa tabata na New York pa reuni cu Fitch, Standard 
& Poors y varios instituo financiero pa duna informacion tocante 
e situacion financiero y e vision financiero economico di nos 
pais. E meta ta crea confiansa cerca esnan cu tin e fiansanan di 
Aruba den exterior cu nos gobierno ta un gobierno serio cu ta 
atende e situacion financiero cu seriedad, 

Diahuebs ultimo hunto cu Premier Rhuggenaat di Corsøu, nos 
a habri e confereneia “Road to GES 2019”, Global Entrepreneur 
Summit (GES) ta un confereneia cu ta trece hunto tur hende cu 
un bon idea emprendedor y inversionistanan cu kier inverti den 
e ideanan, Innovacion ta e yabi den esakL Aruba ta bayendo 
riba bon caminda, nos ta conoci como "One Happy Island” 
caba, awor nos ta pone Aruba riba mapa internacional como 
"One Happy Innovative Island" cu ta brinda su hobennan oportunidad 
pa desaroya y bira exitoso. 

E esfuersonan den negosacion cu autoridadnan mericano pa 
cu e refineria na Aruba a euminsa duna resultado; nan a otorga 
un “General License 7a" pa nos refineria por continua cu fase 2. 
Fase 2 a wordo para abruptamente ora sancionnan mericano a 
blokia e fondonan necesario tres siman pasa y hopi empleado a 
wordo retira. Autoridad mericano awo a aproba pa de-blokia e 
sumanan pa fase 2 por continua bou cierto eondicionnan, y pa 
empleadonan por wordo tuma bek na trabou. Awo Gobierno ta 
den deliberacion cu Citgo pa mira con por ehecuta e “General 
License 7a n . Nos no a yega na otro ainda, pero nos ta riba e bon 
caminda. 


Diasabra ultimo tabata un gran dia. 9 aha pasa e gobierno anterior 
a kita e placa destina pa siguridad di nos pais, y a gaste na 
biahamento rand di mundo y mercadeo. Aruba a conoce hopi 
irsiguridad desde e momento ey. Cifranan di criminalidad a 
redobla ydespues a wordo scondi Ningun hende tabata sinti su 
mes sigur mas E ora a bin e voto pa e cambio Na 2017 puebio 
a rechasa e mal maneho. Awe puebio ta sinti e cambio. Nos ta 
pagando debenan di gobierno anterior, y nos ta pone prioridad 
na siguridad. Nos ta pone e ser humano y su siguridad central, 
Cu yegada di e helicopter di Polis nobo, ta euminsa un etapa 
nobo pa Aruba. Un etapa den cual por combati criminalidad y 
ilegalidad hopi mas efeetivo. 

Gobierno di Aruba a duna e trayeeto di “Formacion Social’’ na 
hobennan un bida nobo. Aformalisa e acuerdo cu Marinierzkazerne 
pa asina duna e trayeeto aki un base duradero y amplia e 
posibilidadnan pa hobennan problematico cu drenta e trayeeto, 
despues por bira Arumil, 

E problemanan di saiud mental na Aruba ta preocupante y tin 
atencion di Gobierno. Apesar cu Gobierno a hereda un situacion 
financiero dificil, a presupuesta 200 mil florin den aha 2019 pa e 
estudio saiud mental. Di e manera aki Gobierno ta duna atencion 
real na e cuido di saiud mental poniendo e ser humano central. 

Turistanan di calidad ta keda yega Aruba. E vision di Gobierno 
ta dunando e resultado desea. Den lu na di februar, g rado di 
ocupacion di cambernan di hotel tawata 91.8%, E REVPAR cu 
ta un di e indicadornan mas importante pa midi e calidad di 
turistanan a conoce un aumento di 7.3% den comparacion cu 
februar! 2018. 

E REVPAR den luna di februari 2019 tawata S33Q.30 Esaki ta 
un di e REVPAR nan mas halto den henter Caribe. Turismo ta 
nos forsa y ta keda nos driver prinicipal di nos economia. 

Finalmente Aruba a sali masalmente y a celebra dia di nos 
Himno y nos Bandera na grandi. Den harmonia y union nos 
puebio a uni riba diferente luga na Aruba pa demosfra e amor y 
orguyo pa nos himno y nos bandera. Di mira con nos muehanan 
ta stima nos pais Aruba, ta yena nos cu e sentimento di satisfaccioa 
Nos ta riba e bon caminda. Aruba tin retonan pa enfrenta, pero 
si nos sigui den union, nos lo iogra surpasa tur reto. 

3ida humano digno ta depende di 
boso dedicacion y pasenshi. 
miracion cu nos tin pa bosotrabou ta 
man den man cu un gratitud inmenso 
pa ta dedica boso bida na purba rescata 
unda antes a reina negligencia. 

Boso tin nos compromiso continuo. 
Laga e compromiso aki ta boso arma pa 
logra e miho pa nos digno puebio. 


Di Asunto Socia 
y Labor 


Feliz dia di Trahador Social. 


Gabinete Wever Croes 

Prome Minister Evelyn Wever-Croes: 


DISCURSO Dl PROME MINISTER NA E ACTO 


PROTOCOLAR CELEBRACION 

HIMNO Y BANDERA 

Den union nos ta logra cosnan grandi pa nos pais y mantene nos libertad 



Dialuna mainta IS di maart, Aruba por a 
disfmta di un bunita acto protocolar cu 
Gobierno di Aruba a organisa na Plaza 
Libertador Betico Frangois "Betico 11 Croes. 
Presente na e acto protocolar tawata 
Gobemador di Aruba, Gobemador di 
Corsou, Gobemador di Sint Maarten, 
Presidente di Parlamento sr. Ady Thijsen, 
miembronan di Parlamento di Corsou y 
Aruba, Griffier di Parlamento, Ministernan, 
Secretaris di Ministerraad, Consuladonan 
y un pubfico grandi di nos comunidad. 

Prome Minister Evelyn Wever-Croes 
a entrega un discurso pa nos pueblo 
encurashando tur pa sigui uni pa asina 
hunto nos por logra metanan pa e pais aki 
y paisnan den Reino por bay dilanti 

L Awe nos a bin hunto pa conmemora y 
celebra e hecho cu 43 aha pasa Aruba a 
pasa na pertenece na e paisnan cu tin su 
propio simbolonan di identidad; nos pais a 
haya su Himno y su Bandera. E tempo ey, 
na aha 1976, Aruba tabata parti di Antiya 
Hulandes, y den curason di nos puebio 
tabata biba e deseo di ta liben E gran 
politico y estadista di e tempo ey sr. Betico 
Croes (d/f.m.), a realisa cu un pueblo no 
por ta Itber si e no tin su simbolonan di 
identidad y libertad. 

Ami tabata den Wilhelmina stadion e dia 
ey, mescos cu varios di boso, y a yena mi 
cu un orguyo inmenso di mira e bandera 
bay halto pa prome biaha. Mes momento 
tambe un sentimento di compromiso, pa 
percura cu Aruba sigui ta un pais liben 

Gomo subrina di Betico naturaimente 
e amor pa nos pais, nos himno y nos 
bandera, a wordo inculca den mi desde 
chikito. Simbolonan cu mi ta corda, 
especial mente tempo cu mi tabata studia 
den exterior, cu tabata duna mi forsa pa 
continua. 

Awe como Minister President di nos pais, 
mi tin e mesun sentimento di orguyo cu 43 
aha pasa, y mes momento e sentimento 
di compromiso, pa hiba nos pais padilanti, 
pa enfrenta tur e retonan y crea progreso 
y bienestar pa tur dudadano. 


E coloman di nos bandera tin nificacionnan 
especiaL E blauw di nos lama, e cora di e 
sanger di indjan y e cariflo y amor pa nos 
isla, e blanco di e santo di nos playanan y 
puresa di curason di nos hendenam e geel 
di ambundancia di antaho di industrianan 
di oro, fosfato y aloe. Esaki a forma nos 
bunita bandera y nos identidad. 

Nos himno, Aruba Dushi Tera, a bin di ta 
un candon popular cu hopi sentimiento 
patriotico. E cancion a wordo componi na 
1951 pa sr. Padu Lampe y sr. Rufo Wever, 
y pa hacfe di un cancion popular pa un 
himno, mester a agrega un tercer couplet, 
componi pa sr. Hubert Lio Booi. 

E di tres couplet ta contene e esencia di 
nos ser: Grandesa di bo pueblo ta, Su 
gran cordialidad 

Cu Dios por guia y conserva, Su amor 
pa libertad. Awe, laga nos reftexiona riba 
esaki. 

E cordialidad di nos pueblo, E amor pa 
libertad. 

Y Sr. Betico Croes a scoge e fecha di 
18 di maart como e dia di nos himno 
y nos bandera, pasobra e kier a duna 
reconocemento na e esfuersonan haci 
anten ormen te, den a hanan 4Qy50, panos 
bira baas den nos mesun cas. Cu e gesto 
aki, Betico kier a crea union, y e tabata 
hopi exitoso den esaki. Betico a sa di uni 
nos pueblo, y scogiendo e fecha di 18 di 


maart pa bira e fecha di nos himno y nos 
bandera, tabata un muestra di grandesa. 

Un pueblo uni, hamas por ser vend. Esaki 
a conta pa nos lucha pa nos Status Aparte, 
y pa e lucha pa nos haya nos propio himno 
y nos propio bandera. y e ta conta awendia 
ainda. 

Aruba ta enfrentando retonan grandi. 
Retonan financiero, retonan economico, 
retonan cu e situacion na nos pais blsiha 
Venezuela. Mescos cu den pasado, ban 
uni pa nos enfrenta e retonan y surpasa 
nan: mi tin tur confiansa cu nos lo ta 
exitoso un biaha mas. 

Y esaki ta momentonan cu ta exigi UNION 
den nos pueblo na Aruba y UNION cu nos 
rumannan den Reino. Union ta nos forsa. 

Pa surpasa e retonan nos mester tambe di 
vision. Vision unda nos ta mira Aruba aki 10, 
20, 30 aha. Vision a traves di innovadon, 
con nos ta prepara nos yiunan y nan yiunan 
pa nan posicton den un mundo, cu ta 
cambiando hopi lihe. Di naturalesa nos ta 
un comunidad sumamente creativo, mira 
e creatividad riba un dia manera awe, of 
durante penodo di carnaval. Pero ta yega 
un momento cu nos ta perde esaki door di 
e desafionan diario. Y p'esey, si nos kier 
innova, si nos kier prepara nos muchanan 
pa trabounan cu awe no ta ni existi, nos 
mester mantene e creatividad ey, a traves 
di ensehansa y a traves di innovacion. 

Pero cu vision so nos no tey ainda. Nos 
mester tin determination. Nos mester ta 
determins den logra nos meta; un miho 
Aruba pa tur ciudadano, irespecto e 
desafionan. Irespecto con dificil e por ta 
awo, 

Y finalmente mester di curashi. Curashi 
pa tuma e decisionnan difitil cu mester 
wordo tuma, sabiendo cu esaki lo trece 
prosperidad y bienestar pa tur despues. 

Ta tuma vision, curashi y determination, 
pa nos atende cu nos retonan, pa nos 
surpasa nan y pa asina nos conserva nos 
libertad, manera nos ta canta tur dia den 
nos himno. 

Den e dianan prome cu e celebration 
di nos dia nacional, nos dia di himno y 
bandera, mi a had bishita na aigun sco!. 
Pa mi scucha y mira con e alumnonan ta 
preparando pa e dia national, pa comparti 
cu nan e historia di nos himno y nos 
bandera, y pa comparti anecdotanan. 
Durante mi bishita e aha aki mi a haci e 
alumnonan un pregunta; “Ken di boso ta 
stima Aruba?” 

Tur man di e alumnonan ta bay halto, 
sin duda, practicamente mesora cu nan 
scucha e pregunta. Hasta algun ta bisa 
aserca, “dimes”, "claro”. E ora mi ta puntra 


nan con nan ta mustra cu nan ta stima 
Aruba, y akt ta caminda mi ta haya hopi 
contesta interesante: 

- Bo ta cuida Aruba, bo ta tene Aruba limpi. 
y bo ta cuida su naturalesa 

- Bo ta yuda esnan cu mester di ayudo 

- Y ami ta bisa aserca: bo ta haci bo best 
pasobra Aruba mester di bo, 

Awe mi kier pidi henter nos comunidad, 
mescos. Mescos cu nos muchanan, mi 
kier pidi nos tur pa ban stima Aruba, ban 
cuida Aruba y su naturalesa, ban yuda 
esnan cu mester di ayudo. Especialmente 
e aha aki, cu ta aha di famia y di cuidø di 
nos muchanan. 

Cada biaha cu nos scucha of canta nos 
Himno, ban renoba nos compromiso pa 
den union nos duna tur cu nos cada un 
por duna, pa hiba nos pals padilantL 

Esaki ta conta naturalmente pa Gobierno, 
y como Minister President mi ta confirma 
awe nos compromiso na nos cømunidad cu 
nos ta y lo haci tur loke ta na nos alcanse 
pa hiba nos pals padilanti,, teniendo na 
cuenta e principionan di bon gobernacEon. 
husticia social y integrEdad. 

Pero e compromiso, di haci tur locual nos 
cada un por pa hiba nos pais padilanti, no 
ta conta pa Gobierno so. E ta conta tambe 


pa Parlamento, pa controla gobierno y 
mantene gobierno riba e rumbo corecto, 
E ta conta tambe pa demas institutonan, 
tambe pa prensa. 

E compromiso di haci tur locual nos por pa 
hiba nos pais padilanti ta conta tambe pa 
tur ciudadano di nos pais. Ban enfrenta e 
retonan diario cu e mesun fervor cu nos 
himno ta bisa. Pa nos lucha pa mantene 
nos libertad. 

Awe mainta a tuma tuga un atake na 
Hulanda cu aparentemente ta teroristico, 
Varios hendo y tambe algun morto a cay. 
Un noticia cu a shock nos, no sotamente 
pasobra varios dE nos tin yiunan ta biba 
na Hulanda y tur conoce hopi hende cu ta 
biba eynan, pero principalmente pasobra 
Hulanda ta un pais hopi padficø y toch 
algo asina ta pasa. Esaki ta mas motibo 
pa nos aprecia nos libertad y lucha pa 
conserve. 

E dia di awe, esta Dia di nos Himno y 
Bandera ta brinda nos e oportunidad 
pa reflexiona, yena nos cu inspiracion, 
curashi y amor patrio, pa den union nos 
atende cu tur reto, pa garantisa felicidad 
di pais Aruba". 

Prome Minister Evelyn Wever-Croes 
a termina su discurso gradieiendo tur 
presente pa nan presencia, especialmente 
e invitadonan cu a bin di otro pais pa 
celebra cu nos. Esaki, Prome Minister a 
expresa ta e muestra di union entre nos 
pais y islanan. 

“Esaki ta duna mi tambe e speransa di e 
UNION cu nos mester logra, tanto aki na 
Aruba como cu nos rumannan den Reino 1 ’. 

Finalmente, Prome Minister a gradici 
e Minister encarga cu Cultura Xiomara 
Ruiz-Madurø y su comision pa organisa 
e manifestacion cultural di diadomingo 
atardi y e acto protocolar dialuna mainta, 
cuanan sigur a kibra tur expectativa. 

“Feliz Dia di Himno y Bandera, y Gu 
Dios por guia y conserva e amor pa nos 
libertad”. 



Aruba, 2019 

